b'\n_START_ARTICLE_\nTab\xc4\x83ra de refugia\xc8\x9bi Jabalia\n_START_SECTION_\nDate generale\n_START_PARAGRAPH_\nTab\xc4\x83ra de refugia\xc8\x9bi Jabalia se afl\xc4\x83 \xc3\xaen Guvernoratul Gaza de Nord din F\xc3\xa2\xc8\x99ia Gaza. Conform recens\xc4\x83m\xc3\xa2ntului desf\xc4\x83\xc8\x99urat \xc3\xaen Gaza, \xc3\xaentre 25 decembrie 2007 \xc8\x99i 8 ianuarie 2008, de c\xc4\x83tre Biroul Central de Statistic\xc4\x83 Palestinian, tab\xc4\x83ra avea o popula\xc8\x9bie de 41.933 de locuitori. La recens\xc4\x83m\xc3\xa2ntul din 2017, popula\xc8\x9bia taberei era de 49.462 de locuitori. Conform UNRWA, tab\xc4\x83ra avea o popula\xc8\x9bie \xc3\xaenregistrat\xc4\x83 de 119.486 de locuitori \xc3\xaen 2018. Tab\xc4\x83ra se \xc3\xaentinde pe doar 1.400 de dunami (1.4 km\xc2\xb2), ceea ce o face unul din cele mai dens populate locuri de pe p\xc4\x83m\xc3\xa2nt. _NEWLINE_Prima Intifada a \xc3\xaenceput \xc3\xaen Jabalia, \xc3\xaen decembrie 1987. Tab\xc4\x83ra de refugia\xc8\x9bi Jabalia a fost scena multor incidente violente din timpul conflictului israeliano\xe2\x80\x93palestinian. Tab\xc4\x83ra Jabalia este considerat\xc4\x83 un bastion al mi\xc8\x99c\xc4\x83rii integriste Hamas. Jabalia este cea mai mare dintre taberele de refugia\xc8\x9bi din teritoriile palestiniene._NEWLINE_\xc3\x8en timpul conflictului dintre Israel \xc8\x99i Gaza din 2014, artileria israelian\xc4\x83 a lovit o \xc8\x99coal\xc4\x83 a UNRWA din tab\xc4\x83ra Jabalia, ucig\xc3\xa2nd cel pu\xc8\x9bin 15 palestinieni care se ad\xc4\x83postiser\xc4\x83 acolo. Un purt\xc4\x83tor de cuv\xc3\xa2nt al Na\xc8\x9biunilor Unite a declarat: \xe2\x80\x9eNoaptea trecut\xc4\x83, copii au fost uci\xc8\x99i \xc3\xaen timp ce dormeau al\xc4\x83turi de p\xc4\x83rin\xc8\x9bii lor pe podeaua unei clase dintr-un ad\xc4\x83post desemnat de ONU din Gaza. Copii uci\xc8\x99i \xc3\xaen somn; acesta este un afront pentru noi to\xc8\x9bi, o surs\xc4\x83 de ru\xc8\x99ine universal\xc4\x83. Ast\xc4\x83zi lumea este dezonorat\xc4\x83\xe2\x80\x9d.'